จับมือโรงหนัง
โดย...แบงก์กลิ้ง
16 เม.ย. 2558

โดย...แบงก์กลิ้ง
หลังจากเป็นผู้นำตลาดในการเป็นธนาคารเพื่อความบันเทิง ทั้งจัดคอนเสิร์ตพิเศษเหมารอบให้เฉพาะลูกค้าธนาคาร ไม่ว่าจะเป็นศิลปินไทยและศิลปินต่างประเทศ ทำให้ธนาคารอื่นต้องหันมาในแนวการเพิ่มสิทธิประโยชน์ให้กับลูกค้า
ธนาคารกสิกรไทยก็จับมือกับเวิร์คพอยท์มีโรงละครเคแบงก์ สยามพิฆเนศไปแล้ว นี่ไม่นับรวมที่ไปร่วมกับคาราบาวทำสัมมนาสัญจร
ธนาคารกรุงศรีอยุธยา ธนาคารกรุงไทย ก็ไปสนับสนุนโรงภาพยนตร์เป็นระยะๆ
ตอนนี้ กาญจนา โรจวทัญญู ผู้ช่วยผู้จัดการใหญ่อาวุโส สายบริหารกลยุทธ์การตลาดและการสื่อสาร ธนาคารไทยพาณิชย์ รับโอนงานการตลาดไปจาก ญนน์ โภคทรัพย์ กรรมการผู้จัดการแบงก์หมดเลย แว่วว่ากำลังมองๆ จะจับมือเป็นพันธมิตรกับโรงภาพยนตร์รายหนึ่งอยู่
คราวนี้จะได้เหมารอบหนังให้ลูกค้าดูได้สบาย เฉิบ เฉิบ